ໃນວັນທິ 18 ມີນາ 2016 ທີ່ຜ່ານມາ ເວລາ14ໂມງ 00 ນາທີ ພະແນກໄປສະນີ, ໂທລະຄົມມະນາຄົມ ແລະ ການ ສື່ສານ (ປທສ)ໄດ້ຈັດພິທິປາຖະກະຖາ ເນື່ອງໃນວັນສ້າງຕັ້ງ ໂທລະຄົມມະນາຄົມແຫ່ງຊາດ ນັບແຕ່ວັນທີ 13 ມີນາ 1965 - 13 ມີນາ 2016 ຄົບຮອບ 51 ປີ.
ຢູ່ທີ່ຫ້ອງປະຊຸມ ບໍລິສັດລັດວິສາຫະກິດລາວໂທລະຄົມ ໂດຍການ ເປັນປະທານຂອງ ທ່ານ ໄທຍະພອນ ສິງທອງ ເລຂາຄະນະພັກຮາກຖານ , ຫົວໜ້າພະແນກ ປທສ.ມີບັນດາທ່ານຄະນະພະແນກ, ມີຫົວໜ້າອໍານວຍການ, ຮອງອຳນວຍການ, ຫົວໜ້າຂະແໜງ ແລະ ຮອງຂະ ແໜງ ທີ່ມາຈາກບໍລິສັດຜູ້ໃຫ້ບໍລິການດ້ານໂທລະຄົມມະນາຄົມ ພາຍໃນແຂວງ, ຕະຫອຼດຮອດພະນັກງານວິຊາການ ພາຍໃນພະແນກ ປທສ, ແລະ ພະນັງານວິຊາການຈາກບໍລິສັດ ເຂົ້າຮ່ວມ 35 ທ່ານ, ຍິງ 13 ທ່ານ.
ຈຸດປະສົງຂອງການປາຖະກະຖາໃນຄັ້ງນີ້ ກໍ່ເພື່ອຫວນຄືນມູນເຊື້ອປະຫວັດຄວາມເປັນມາຂອງວັນສ້າງຕັ້ງ ໂທ ລະຄົມມະນາຄົມແຫ່ງຊາດຄົບຮອບ 51 ປີ.
ໂດຍການເປັນກຽດຂື້ນເຜີຍແຜ່ ແລະ ເລົ່າມູນເຊື້ອປະຫັວດຄວາມເປັນມາຂອງວັນສ້າງຕັ້ງ ໂທລະຄົມ ມະນາ ຄົມແຫ່ງຊາດຂອງ ທ່ານ ໄທຍະພອນ ສິງທອງ ເລຂາຄະນະພັກຮາກຖານພະແນກ ປທສ, ໃຫ້ບັນດາພະນັກງານຈາກບໍລິສັດຜູ້ໃຫ້ບໍລິການດ້ານໂທລະຄົມມະນາຄົມ ພາຍໃນແຂວງ ແລະ ພະນັກງານພາຍໃນພະແນກ ປທສ ໄດ້ຮັບຮູ້, ເຂົ້າໃຈ, ເຫັນເຖິງຄວາມໝາຍ ຄວາມຄວາມສຳຄັນ ຂອງວັນປະຫັວດສາດນີ້,ເຊີ່ງຍາມໃດພັກ-ລັດຖະບານເຮົາກໍ່ຖືສຳຄັນວຽກງານໂທລະຄົມມະນາຄົມ ແລະ ການສື່ສານດ້ວຍການຊຸກຍູ້ສົ່ງເສີມບຸກຄົນ, ນິຕິບຸກຄົນ ຫຼື ການຈັດຕັ້ງຕ່າງໆ ລົງທຶນເຂົ້າໃນການກໍ່ສ້າງ, ການພັດທະນາ, ການຂະຫຍາຍເຄື່ອຂ່າຍໂທລະຄົມມະນາຄົມຕາມປະເພດ. ຊຸກຍູ້ການປະກອບກິດຈະການໂທລະຄົມມະນາຄົມແນ່ໃສ່ໃຫ້ປະຊາຊົນເຂດຊົນນະບົດ ແລະ ເຂດຫ່າງໄກສອກຫຼີກສາມາດໃຊ້ບໍລິການຢ່າງທົ່ວເຖິງສະດວກສະບາຍ ແລະ ຄ່າບໍລິການທີສົມເຫດສົມຜົນ, ດັ່ງນັ້ນ, ເພື່ອນຳປະເທດຊາດໄປສູ່ອຸດສາຫະກຳທີ່ທັນສະໄໝໃນສະເພາະໜ້າ ແລະ ຍາວນານ, ມັນເລັ່ງທວງໃຫ້ເຮົາຕ້ອງຫັນການຜະລິດ, ການບໍລິການເຂົ້າສູ້ລວງເລີກ ຍົກສູງສະມັດຕະພາບ ແລະ ຄຸນນະພາບເປັນຕົ້ນຕໍທັງສົ່ງເສີມການປະດິດສ້າງໃໝ່, ການນຳໃຊ້ວິທະຍາການໃໝ່ເຂົ້າໃນການພັດທະນາໃຫ້ມີຄວາມຢືນຢົງຕະຫຼອດໄປ.
ພິທິໄດ້ດຳເນີນໄປເປັນເວລາເຄິ່ງວັນ ແລ້ວກໍ່ໄດ້ປິດລົງດ້ວຍບັນຍາກາດອັນຈົບງາມ.